da en en en fr de da id da sv da da da da da da da da da da da fr da nb da da da da en da da da da da da da nb en en
Cuptriumf, men ellers op og ned - Første holdet tabte vigtigt skridt mod AB. - Svanholm Cricketklub
Mandag d. 1. juni 2015 kl. 15:10 af Henrik Pfaff
Siden webmaster har haft en lille ferie i Berlin er der sket så meget, at vi ikke kan overkomme at fortælle om det i detaljer. Men vi skal da underholde om, at Svanholm vandt sin første T 20 finale efter det nye system er indført.
2. påskedag havde vi besøg af den jyske vinder Skanderborg i en begivenhedsrig kamp.
Vejret var virkelig skidt. Konstant småregn, der havde varet ved hele dagen.
Husums miniputter der spillede stævne med bl.a. to af vores før finalen vil have autografer
Der var både hoppeborg (træner Sonnich ser på tv) og disk jockey til pokalfinalen
Kampen kom i gang med tre kvarters forsinkelse, da anførerne valgte at spille uanset vejret .
Banen var tung og græsset vandfyldt. Begge anførere valgte hurtigt en ”cirkelmark”, som var næsten umulig at passere med almindelige legitime stød. Klokker brugte 30 bolde til 12 point, førend han valgte at sweepe på Saif Ahmads spinnere (rettere sagt ”swerwere'). Resultat ben for. Forinden var brødrene Michael og Carsten Pedersen begge grebet ud. Anders Bülov kom ind og scorede 37 på 53 bolde uden et grænseslag, hvilket slet ikke noteredes i hele deres halvleg . Han blev sammen med to andre jyder løbet ud dels på grund af godt markspil dels på grund af at gærdespilerne havde svært ved at vende hurtigt på en dyngvåde pitch. Skanderborg endte med 91/8. Alt fugerede hos os, alt blev grebet og indstikkene sad hvor de skulle. Kun to ekstra – det hører til sjældenhederne.   2/18 til Saif Ahmad, der konstant har succes med sine uortodokse leftarmspinnere, der bevæger sig i luften som en outswinger.
En skanderborg-spiller løbet ud
Nok en skanderborg spiller løbet ud
– og endnu en
Havde det ikke været for Amjad Khan, der gik ind og åbnede og svingede 32 ud på 29 bolde. Zameer Khan bidrog med 27, førend Skanderborgs Chr.Thorsted tog fat. I hans tredje over et hattrick bestående af Amjad og brødrene, Hamid Shah og Zishan Shah – altså en 3/11 del landshold. Lidt senere snuppede han Zameer og så hed det 5 gærder for 62 i den 12. over. To rolige hoveder sad på Saad Ahmad (12 not out) og Mads Henriksen (18 not out) og vi passerede i den 19 over.
Hamid Shah grebet ud sm anden mand i et hattrick.
Stående fra venbstre: Mads Henriksen, Zameer Khan, Amjad Khan, Mati Malik, Zishan Shah, Saif Ahmad og uvist af hvilken grund Søren Nissen.  Knælende; Basit Javed Saad Ahmad, Taha Ahmed, Zeshan Khan, Hamid Shah
Påskelørdag tabte vi et vigtigt skridt i kampen om DM. AB kastede beundringsværdigt præcist og gærdesiden kom aldrig i gang. Havde det ikke været for en 9. gærdetand mellem Basit Javed (21)og Mati Malik (9), der bragte holdet fra 131 og næsten til sluttotal 165 havde det virkelig set slemt ud. Zameer Khan 48.
Da sidste over skulle kastes manglede AB 6 med det sidstegærde inde, der havde hævet fra 145. Tre bolde fra Saad Ahmad og den afgørende firer var slået. Hamid Shah 4/15, Basit Javed 3/27.
Næste kamp mod Herning var en anden sag. Jyderne har virkelig set bedre dage, men ikke desto mindre var vi da pressede da 3 mand var ude for 33.
Men genopstandne Hassan Rashid ser bolden som en badebold for tiden (og han har ydet en enestående træningsindsats for at komme tilbage) og gik til sagen fra starten (51 på 57 bolde). Mads Henriksen spillede en chancefri og smuk halvleg på 53 på 74 bolde og hævede med vores englænder David Bell (24 på 52 bolde) fra 120 til 185 for 7. Saad Ahmad (25 not out) og Taha præsterede 31 på de sidste 4 overe og vi endte med 232/7.
Hasan Rashid i superform – her mod Herning
9 herningensere var ude for 30, førend de to ex-landsholdsspillere Morten Hedegård og Per Pedersen fik slutcifrene op på 53. Mads så ud som om han hade fået styr på sin kastning og på den livlige pitch tog han3 af de 4 første herningensere (3/13). 2/9 til Saad Ahmad og 2/5 til Amjad Khan.
For 2. holdet har det virkelig været op og ned. I stærkeste opstilling nærmest udraderede vi KB II og uden Bilal Khan og Hassan Rashid tabte vi til Glostrup.
Mod KB II startede vi med 270 (Bilal Khan 88, Hasan Rashid 38 og Sahadat Riaz 34). KB ude for 185, Sahadat Riaz 3/26, anfører Imran Raja Khan 3/16)
De frivilligt nedrykkede folk fra Glostrup kaster stadig udmærket, mens vores kastning er rædselsfuld.
Ud af Glostrups 137 lavede vi 46 i ekstra, mens den tidligere svanholmer spillende træner Henrik Saxe Hansen var næsthøjest med 32. (4/13 til Zahid Shah og til Sahadat Riaz).
137 burde være overkommeligt, men en utrolig evne til at få kanter til keeperen medførte at vi var ude for 111.
Og vi skal da have med, at vores junior Mohammad Hashim fik lov til at kaste i en af sine første seniorkampe for vort 3. hold mod Albertslund III. Det gjorde han godt – han snuppede et hattrick blandt sine 4/14 på 4 overe. Mohammed bor langt ude på Amager og hans træningsdeltagelse kan derfor ikke være overvældende, men han er absolut ved at komme efter det.
Mohammad Hashim – hattrick i den første seniorkamp